**KISKŐRÖS VÁROS KÉPVISELŐ-TESTÜLETE**

4-1/2025. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2025. január 22-én (szerda) 14:00 órai kezdettel megtartott üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Filus Tibor, Gmoser István, Kecskeméti János, Kissné Aszódi Daniella, Kudron Tamás, , Pohankovics András, Szabó Adrián, Szedmák Tamás képviselők (9 fő)

dr. Turán Csaba jegyző

Lucza Alexandra jegyzőkönyvvezető

**Távol maradt:** Ba Edit, Barkóczi László, Pethő Attila képviselők (3 fő)

**Meghívottként részt vett:** Dr. Kállayné Major Marina az Egészségügyi, Gyermekjóléti és Szociális Intézmény igazgatója, Szabados Anna a Petőfi Sándor Városi Könyvtár igazgatója, dr. Filus Erika a Petőfi Szülőház és Emlékmúzeum igazgatója és Szabó István a Kőröskom Nonprofit Kft. ügyvezetője.

dr. Nagy Gabriella, Aszódiné Nedró Éva, Molnár Éva, Kutyifa Sándorné Sinkovicz Csilla a Polgármesteri Hivatal munkatársai.

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Tájékoztatta a Képviselő-testületet, hogy a 2024. december 18-i képviselő-testületi ülés óta 5 millió forintot meghaladó értékű kötelezettségvállalás nem történt, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató.

Ezt követően a polgármester ismertette a napirendi javaslatot, melynek keretében kezdeményezte, hogy:

9. napirendi pontként sürgősséggel kerüljön felvételre a „TÁRSULÁSI TANÁCS TAGOK ÉS HELYETTES TAGOK, VALAMINT FELÜGYELŐBIZOTTSÁGI TAGOK MEGVÁLASZTÁSA A HOMOKHÁTSÁGI REGIONÁLIS HULLADÉKGAZDÁLKODÁSI ÖNKORMÁNYZATI TÁRSULÁSBA” tárgyú előterjesztés.

További kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 9 „igen” szavazattal az alábbi napirendet fogadta el:

**N A P I R E N D:**

1. Tájékoztató a Képviselő-testület állandó bizottságai 2025. évi munkatervéről

**A tájékoztatót tartja:** A Képviselő-testület állandó bizottságainak elnökei

1. A 2024. évi költségvetés módosítása

**Előterjesztő:** Polgármester

**Előadó:** Pénzügyi osztályvezető

1. A KISKŐRÖSI TELEPÜLÉSI ÉRTÉKTÁR BIZOTTSÁG BESZÁMOLÓJA

**Előterjesztő:** Polgármester

**Előadó:** Intézményüzemeltetési és gondoksági menedzser

1. A KISKŐRÖSI TELEPÜLÉSI ÉRTÉKTÁR BIZOTTSÁG SZERVEZETI ÉS MŰKÖDÉSI SZABÁLYZATÁNAK MÓDOSÍTÁSA

**Előterjesztő:** Polgármester

**Előadó:** Intézményüzemeltetési és gondoksági menedzser

1. AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY BÖLCSŐDÉJÉNEK 2025. ÉVI NYÁRI NYITVA TARTÁSI RENDJÉNEK JÓVÁHAGYÁSA

**Előterjesztő:** Polgármester

**Előadó:** Intézményüzemeltetési és gondoksági menedzser

1. ÁLTALÁNOS ISKOLAI FELVÉTELI KÖRZETEK VÉLEMÉNYEZÉSE

**Előterjesztő:** Polgármester

**Előadó:** Intézményüzemeltetési és gondoksági menedzser

1. DÖNTÉS A TOP\_PLUSZ-6.1.4-23 KÓDSZÁMÚ FELHÍVÁSRA A DUNA-VÖLGYI FŐCSATORNA SZABADSZÁLLÁS ÉS KECEL KÖZÖTTI SZAKASZÁNAK FEJLESZTÉSE CÉLJÁBÓL BENYÚJTANI TERVEZETT PÁLYÁZAT KONZORCIUMI FORMÁBAN TÖRTÉNŐ MEGVALÓSÍTÁSÁRÓL

**Előterjesztő:** Polgármester

**Előadó:** Pályázati és fejlesztési csoportvezető

1. A KISKŐRÖSI TÖBBCÉLÚ KISTÉRSÉGI TÁRSULÁS TÁRSULÁSI MEGÁLLAPODÁSÁNAK MÓDOSÍTÁSA

**Előterjesztő:** Polgármester

**Előadó:** Jegyző

1. TÁRSULÁSI TANÁCS TAGOK ÉS HELYETTES TAGOK, VALAMINT FELÜGYELŐBIZOTTSÁGI TAGOK MEGVÁLASZTÁSA A HOMOKHÁTSÁGI REGIONÁLIS HULLADÉKGAZDÁLKODÁSI ÖNKORMÁNYZATI TÁRSULÁSBA

**Előterjesztő:** Polgármester

**Előadó:** Jegyző

1. A KISKŐRÖS, POZSONYI U. 2. SZÁM ALATTI INGATLAN INGYENES HASZNÁLATBA ADÁSA A MAGYAR NEMZETI VAGYONKEZELŐ ZRT. RÉSZÉRE

**Előterjesztő:** Polgármester

**Előadó:** Vagyongazdálkodási referens I.

1. AZ ÖNKORMÁNYZATI TULAJDONBAN LÉVŐ KISKŐRÖS 4020/1, 4022/2 ÉS A 4023/5 HRSZ-ON NYILVÁNTARTOTT INGATLANOK TULAJDONJOG ÁTRUHÁZÁSA ADÁSVÉTEL ÚTJÁN

**Előterjesztő:** Polgármester

**Előadó:** Vagyongazdálkodási referens I.

1. A KISKŐRÖS 2463, 2462 ÉS 2458 HRSZ ALATTI INGATLANOK MEGHATÁROZOTT TULAJDONI HÁNYADÁNAK KISAJÁTÍTÁSA

**Előterjesztő:** Polgármester

**Előadó:** Vagyongazdálkodási referens I.

1. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK
2. **napirend**

TÁJÉKOZTATÓ A KÉPVISELŐ-TESTÜLET ÁLLANDÓ BIZOTTSÁGAI 2025. ÉVI MUNKATERVÉRŐL

*(Írásos tájékoztatás a jegyzőkönyvhöz mellékelve.)*

**A tájékoztatót tartja:** A Képviselő-testület állandó bizottságainak elnökei

**Domonyi László polgármester** elmondta, hogy az állandó bizottságok elnökei által leadásra kerültek az egész évre vonatkozó munkatervek. Megköszönte a bizottságok munkáját.

1. **napirend**

A 2024. ÉVI KÖLTSÉGVETÉS MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** jelezte, hogy a rendelet-tervezetben javítás került eszközlésre, mely kiosztásra került a képviselők részére, az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy minden év elején a beszámoló elkészítését megelőzően szükséges az előző évi költségvetés módosítása, azért, hogy a Magyar Államkincstárral biztosított legyen a normatíva egyezőség. Átvezetésre kerültek a normatíva módosítások, Polgármester támogatásokat nyújtott a céltartalékából, ezek kerültek átvezetésre, valamint beépítésre került a 2025 évi nettó finanszírozási megelőlegezés.

**Gmoser István alpolgármester,** a Pénzügyi Bizottság nevében, **Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Szedmák Tamás,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 9 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**1/2025. (...) önkormányzati rendelete**

**Kiskőrös Város 2024. évi költségvetéséről szóló 3/2024. (II. 22.) önkormányzati rendelet módosításáról**

[1] A rendelet megalkotásának célja az Önkormányzat gazdálkodásának biztosítása, a kiadások pénzügyi teljesítése csak abban az esetben történhet, ha az előirányzatok rendelkezésre állnak.

[2] Kiskőrös Város Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

1. **§**

A Kiskőrös Város 2024. évi költségvetéséről szóló 3/2024. (II. 22.) önkormányzati rendelet (továbbiakban: Kr.) 3. § (1) bekezdés a)–d) pontja helyébe a következő rendelkezések lépnek:

*(A Képviselő-testület Kiskőrös Város 2024. évi költségvetésének)*

„*a)* költségvetési kiadások főösszegét: *5.080.276.949* forintban

*b)* finanszírozási kiadásait: *20.134.089.617* forintban

*c)* költségvetési bevételi főösszegét: *3.565.749.587* forintban

*d)* finanszírozási bevételeit: *21.648.616.979* forintban”

*(állapítja meg.)*

**2. §**

A Kr. 6. § (2) bekezdése helyébe a következő rendelkezés lép:

„(2) A céltartalékok összege 157.689.395 forint jelen rendelet 7. mellékletében meghatározott célonkénti bontásban.”

1. **§**

(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

**4. §**

Ez a rendelet a kihirdetését követő napon lép hatályba.

*Melléklet a jegyzőkönyvhöz csatolva.*

1. **napirend**

A KISKŐRÖSI TELEPÜLÉSI ÉRTÉKTÁR BIZOTTSÁG BESZÁMOLÓJA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési és gondoksági menedzser

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a Kiskőrösi Települési Értéktár Bizottság elnöke benyújtotta az Értéktár Bizottság második féléves beszámolóját. A beszámolóban foglaltak szerint a Pilvax kávélikör megnevezésű nemzeti értéket az agrár és élelmiszer gazdaság szakterület szerinti kategóriában felvételre javasolja a nyilvántartásba.

**Gmoser István alpolgármester,** a Pénzügyi Bizottság nevében, **Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**1/2025. sz. Képv. test. hat.**

A Kiskőrösi Települési Értéktár Bizottság beszámolója

**HATÁROZAT**

A Képviselő-testület a Kiskőrösi Települési Értéktár Bizottság 2024. II. félévi tevékenységéről szóló beszámolóját a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Melléklet az 1/2025 sz. Képv. test. határozathoz*

**Beszámoló a Kiskőrösi Települési Értéktár Bizottság tevékenységéről**

Kiskőrös Város Képviselő-testülete 2014. május 28-án a 64/2014. számú Képviselő-testületi határozatával létrehozta a Kiskőrösi Települési Értéktárat és a Kiskőrösi Települési Értéktár Bizottságot (továbbiakban: Bizottság).

A Bizottság öt tagból áll:

* Turán István – elnök, történész
* Kispálné dr. Lucza Ilona – Országos Petőfi Sándor Társaság elnöke
* Turán Istvánné – nyugalmazott könyvtárigazgató
* Szabó Márta - középiskolai tanár
* Paluskáné Opauszki Ilona – intézményüzemeltetési és gondnoksági menedzser

A Bizottsághoz az elmúlt félévben egy javaslat érkezett, mely a bizottsági tagok részére e-mailben, véleményezésre került kiküldésre.

A Kiskőrösi Települési Értéktár Bizottság az 2/2024. (XII.05.) KÉBH számú határozatával

* **Pilvax kávélikőr”** megnevezésű nemzeti értéket az agrár- és élelmiszergazdagság szakterület szerinti kategóriában a fentiek alapján nyilvántartásba vette a Kiskőrösi Települési Értéktárban.

**Kiskőrös, 2025. január 07.**

**Turán István sk.**

**elnök**

1. **napirend**

A KISKŐRÖSI TELEPÜLÉSI ÉRTÉKTÁR BIZOTTSÁG SZERVEZETI ÉS MŰKÖDÉSI SZABÁLYZATÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési és gondoksági menedzser

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy technikai jellegű módosítás került eszközlésre, melyre a jogszabályi rendelkezések lehetőséget biztosítanak. Ha elfogadásra kerül a határozat-tervezet, akkor online bizottsági ülések megtartására, illetve online szavazásra is lehetőség nyílik, valamint a Települési Értéktár Bizottság ezentúl évente számolna be a tevékenységéről.

**Gmoser István alpolgármester,** a Pénzügyi Bizottság nevében, **Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**2/2025. sz. Képv. test. hat.**

A Kiskőrösi Települési Értéktár Bizottság szervezeti és működési szabályzatának módosítása

**HATÁROZAT**

A Képviselő-testület a Kiskőrösi Települési Értéktár Bizottság – a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII.1.) Korm. rendelet előírása alapján elkészített Szervezeti és Működési Szabályzatát a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Melléklet a 2/2025. sz. Képv. test. határozathoz*

**A KISKŐRÖSI TELEPÜLÉSI ÉRTÉKTÁR BIZOTTSÁG SZERVEZETI ÉS MŰKÖDÉSI SZABÁLYZATA**

Kiskőrös Város Önkormányzata a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Kormányrendelet (továbbiakban: H. rendelet) 4. § (1) bekezdés s) pontja alapján a Kiskőrösi Települési Értéktár Bizottság Szervezeti és Működési Szabályzatát (a továbbiakban: SZMSZ) a következők szerint állapítja meg:

**I.**

**ÁLTALÁNOS RENDELKEZÉSEK**

1. A Bizottság hivatalos megnevezése: Kiskőrösi Települési Értéktár Bizottság
2. A Bizottság székhelye: Kiskőrös, Petőfi Sándor tér 1.
3. A Bizottság postacíme: 6200 Kiskőrös, Petőfi Sándor tér 1.
4. A Bizottság létszáma: 5 fő
5. A Bizottság tagjainak névsorát az SZMSZ melléklete tartalmazza

**II.**

**A KISKŐRÖSI ÉRTÉKTÁR BIZOTTSÁG FELADAT- ÉS HATÁSKÖRE**

A Kiskőrösi Települési Értéktár Bizottság (a továbbiakban: Bizottság) feladat- és hatáskörét a magyar nemzeti értékekről és a hungarikumokról szóló 2012. évi XXX. törvény (továbbiakban: Htv.) és a H. rendelet tartalmazza.

**III.**

**A BIZOTTSÁG MŰKÖDÉSE**

1. A Bizottság a tevékenységét a Htv., valamint a H. rendelet, és az e szabályzatban foglaltak szerint végzi.
2. A Bizottság üléseit szükség szerint, de legalább évente egyszer tartja azzal, hogy a hozzá érkező – az értéktárba való felvételre irányuló - szabályszerű írásos javaslatokról 90 napon belül döntést kell hoznia, s a döntésről írásban értesítenie kell a javaslattevőt.
3. A Bizottság évente, legkésőbb az évet követő hónap utolsó napjáig (január 31.) beszámol tevékenységéről Kiskőrös Város Önkormányzata Képviselő-testületének.

**IV.**

1. A Bizottság tagjai közül elnököt választ. Az elnöki tisztség megszűnése esetén a Bizottság a soron következő ülésén elnököt választ.

A Bizottság ülését az elnök hívja össze. Az elnök bizottsági tagságának megszűnése esetén, az ülést a Bizottság legidősebb tagja hívja össze. A Bizottság ülésére az írásbeli meghívót és az előterjesztéseket úgy kell megküldeni, hogy azokat a Bizottság tagjai és az ülésre meghívottak az ülést megelőző 3. napon elektronikus úton megkaphassák. Indokolt esetben a Bizottság telefonon is összehívható. A meghívóban fel kell tüntetni a bizottsági ülés módját (jelenléti, távolléti vagy virtuális bizottsági ülés), az ülés helyszínét, időpontját, illetve virtuális bizottsági ülés esetén a csatlakozási linket.

1. A napirendi témák előterjesztésének általános formája az írásbeli előterjesztés, de a napirend kivételes esetben szóban is előterjeszthető.
2. A Bizottság elnökét - akadályoztatása esetén - a Bizottság valamelyik, az elnök által felkért tagja helyettesíti.

**V.**

1. A Bizottság határozatképességéhez a megválasztott bizottsági tagok több mint a felének a – személyes vagy virtuális - jelenléte szükséges. A határozatképességet a Bizottság elnöke állapítja meg.
2. Az ülés megnyitása, a határozatképesség megállapítása után az elnök javaslatot tesz a napirendre, melyet a Bizottság határozattal fogad el.
3. A Bizottság elnöke napirendi pontonként megnyitja, vezeti, összefoglalja és lezárja a vitát.
4. A Bizottság elnöke napirendi pontonként szavazásra bocsátja a határozati javaslatokat.
5. A tanácskozás rendjének fenntartása érdekében a Bizottság elnöke figyelmeztetheti azt a hozzászólót, aki eltér a tárgyalt témától. Eredménytelen figyelmeztetés esetén megvonja tőle a szót.

**VI.**

1. Helyi értékké nyilvánításra a polgármesterhez címezve, írásban bárki javaslatot tehet, a javaslattétel tartalmára és formájára vonatkozóan a H. rendelet az irányadó.
2. A beérkezett javaslatot a Bizottság vizsgálja meg, a javaslattevőt szükség szerint hiánypótlásra szólítja fel. Amennyiben a javaslattevő a hiánypótlásnak a megállapított határidőig nem tesz eleget, a Bizottság érdemi tárgyalás nélkül az indítványt elutasítja. Az elutasítás nem akadálya annak, hogy a javaslattevő az értéktárba történő felvételt ismételten indítványozza.
3. A Bizottság tagja döntéshozatalkor igennel vagy nemmel szavazhat, illetve tartózkodhat a szavazástól.
4. A Bizottság a határozatait nyílt szavazással – kézfelemeléssel, e-mailben megküldött szavazólappal vagy elektronikus távszavazással - egyszerű többséggel hozza.
5. Távszavazásra bocsátható minden olyan kérdés, amelyről a Bizottság – a hatásköre szerint - jogosult dönteni. Távszavazásra csak megfelelően előkészített, véglegesített határozattervezet bocsátható.
6. Távszavazást a Bizottság elnöke, akként kezdeményezheti, hogy a Bizottság tagjainak a szavazásra előterjeszteni kívánt ügyhöz kapcsolódó minden dokumentumot, adatot elektronikus úton megküldi a tagok jelen SzMSz mellékletében megjelölt e-mail címére.
7. Azonos szavazat esetén az elnök szavazata dönt.

**VII.**

1. A Bizottság döntéseit, állásfoglalásait, javaslatait, véleményét és észrevételeit határozat formájában hozza.
2. A határozatokat külön-külön, a naptári év elejétől kezdődően folyamatos sorszámmal és évszámmal kell ellátni feltüntetve a döntéshozatal hónapját, napját és a KÉBH (Kiskőrösi Értéktár Bizottsági Határozat) betűjelzést.
3. A Bizottság az értéktárba felvett nemzeti érték adatait az értéktárba történő felvételt követő 8 napon belül közzéteszi a városi honlapon ([www.kiskoros.hu](http://www.kiskoros.hu)), valamint megküldi a Bács-Kiskun Megyei Értéktár Bizottságnak.

**VIII.**

1. A bizottsági ülésről jegyzőkönyvet kell készíteni, amelynek tartalmaznia kell:
   * az ülés időpontját és helyét,
   * a jelenlévők nevét,
   * a tárgyalt napirendi pontokat,
   * a tanácskozás lényegét,
   * a hozott határozatokat, melyekben rögzíteni kell a bizottság javaslatait, állásfoglalását, véleményét,
   * a szavazás számszerű eredményét és
   * a Bizottság elnökének és a jegyzőkönyv vezetőjének aláírását, vagy elektronikus aláírással történő hitelesítését.
2. A jegyzőkönyv mellékletét képezi:
   * a tárgyalt írásbeli előterjesztés,
   * az írásban benyújtott kiegészítés,
   * ~~a jelenléti ív.~~

**IX.**

A Bizottság működésének pénzügyi feltételeit Kiskőrös Város Önkormányzata biztosítja a Kiskőrösi Polgármesteri Hivatal éves költségvetésében. A Bizottság működésének tárgyi és technikai feltételei a Kiskőrösi Polgármesteri Hivatalban biztosítottak. A szervezési, adminisztrációs feladatokat a Kiskőrösi Polgármesteri Hivatal intézményüzemeltetési és gondnoksági menedzser látja el.

**X.**

**A BIZOTTSÁGI TAGOK JOGAI ÉS KÖTELEZETTSÉGEI**

1. A Bizottsági tagok kötelesek a Bizottság munkájában legjobb tudásuk, szakértelmük alapján aktívan részt venni, a Bizottság üléséről való távolmaradást előre jelezni.
2. A Bizottság tagjai tiszteletdíjban nem részesülnek.
3. A Bizottság tagja tagságáról bármikor írásban lemondhat. Kiskőrös Város Önkormányzata Képviselő-testületének a tag lemondásától számított 90 napon belül új tagot kell választania.
4. A Bizottsági tagság megszűnik:

* Kiskőrös Város Önkormányzata Képviselő-testületének visszahívásával,
* tagságról való lemondással,
* a tag halálával

**ZÁRÓ RENDELKEZÉSEK**

Jelen szabályzat 2025. 01. 22. napján lép hatályba, mellyel egyidejűleg a Kiskőrös Város Önkormányzata Képviselő-testülete a 79/2023. sz. Képv.-test. határozatával elfogadott 2023.06.21. napján kelt Szervezeti és Működési Szabályzata hatályát veszti.

Jelen Szervezeti és Működési Szabályzatot elfogadta: Kiskőrös Város Önkormányzata Képviselő-testülete a \_\_\_\_\_\_\_. sz. Képv.-test. határozatával.

Kiskőrös, 2015. 01. 22.

**Domonyi László dr. Turán Csaba**

**polgármester jegyző**

**Melléklet a Kiskőrösi Települési Értéktár Bizottság szervezeti és működési szabályzatához**

**A Kiskőrösi Települési Értéktár Bizottság tagjai:**

* 1. Turán István (6200 Kiskőrös, Bánffy u. 60.) - [turan.istvan87@gmail.com](mailto:turan.istvan87@gmail.com)
  2. Kispálné Lucza Ilona (6200 Kiskőrös, Attila u. 4.) - [lucaica1955@gmail.com](mailto:lucaica1955@gmail.com)
  3. Szabó Márta (6200 Kiskőrös, Virág utca 20.) - [szabomarti1@gmail.com](mailto:szabomarti1@gmail.com)
  4. Turán Istvánné (6200 Kiskőrös, Szondi utca 1.) - [marg.juhasz@gmail.com](mailto:marg.juhasz@gmail.com)
  5. Paluskáné Opauszki Ilona (6200 Kiskőrös, Rákóczi Ferenc utca 4. 1/6.) – [paluskane.ilona@kiskoros.hu](mailto:paluskane.ilona@kiskoros.hu)

**Kiskőrösi Települési Értéktár**

***SZAVAZÓLAP***

Tárgy: Helyi értéktárbizottság \_\_\_\_\_\_\_\_\_\_\_\_ napi bizottsági ülése:

Bizottsági ülés típusa\*:

* jelenléti,
* távolléti,
* virtuális bizottsági ülés

Jelen vannak:

* Kispálné Lucza Ilona
* Szabó Márta
* Turán Istvánné
* Turán István (elnök)
* Paluskáné Opauszki Ilona

A Bizottság elnöke megállapítja, hogy a Bizottság határozatképes.

1. napirendi pont

Napirend megtárgyalása

A Bizottság elnöke az alábbi napirendet javasolja:

………………………………………………………………………………………..

A Bizottság a napirendet elfogadja:

* **IGEN** **NEM**

Kelt.: Kiskőrös, 2025. ………………

*Megjegyzés: Érvényesen szavazni az igen vagy nem szavak mellett lévő rubrikába két egymást metsző vonallal lehet.*

Szavazó neve: …………………………….

……………………………………

aláírás

**5. napirend**

Az Egészségügyi, Gyermekjóléti és Szociális Intézmény Bölcsődéjének 2025. évi nyári nyitvatartási rendjének jóváhagyása

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési és gondoksági menedzser

**Domonyi László polgármester** köszöntötte az ülésen **Dr. Kállayné Major Marinát, az Egészségügyi, Gyermekjóléti és Szociális Intézmény igazgatóját,** majdaz előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a gyermekek védelméről és a gyámügyi igazgatásról szóló törvényben foglaltak szerint a bölcsőde nyári nyitvatartási rendjét a fenntartó hagyja jóvá, erről február 15. napjáig tájékoztatni kell a szülőket is. Az intézmény vezetőjével történt egyeztetést követően az előterjesztésben foglaltak szerint a fenntartó 2025. július 28. napjától 2025. augusztus 8. napjáig tartana zárva a bölcsőde a nyári karbantartási munkálatok miatt.

**Gmoser István alpolgármester,** a Pénzügyi Bizottság nevében, **Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**3/2025. sz. Képv. test. hat.**

Az Egészségügyi, Gyermekjóléti és Szociális Intézmény Bölcsődéjének 2025. évi nyári nyitva tartási rendjének jóváhagyása

**HATÁROZAT**

Kiskőrös Város Képviselő-testülete az Egészségügyi, Gyermekjóléti és Szociális Intézmény Bölcsődéjének nyári zárva tartási idejét – 2025. július 28 – 2025. augusztus 08. napjáig - jóváhagyja.

**Felelős:** polgármester

**Határidő:** azonnal

**6. napirend**

ÁLTALÁNOS ISKOLAI FELVÉTELI KÖRZETEK VÉLEMÉNYEZÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési és gondoksági menedzser

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a nemzeti köznevelésről szóló törvényben foglaltak szerint a felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét. A Kiskőrösi Tankerületi Központ két intézményt jelölt meg ebben az évben is, a Kiskőrösi Bem József Általános Iskolát, valamint a Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium Petőfi Sándor Általános Iskolát.

**Gmoser István alpolgármester,** a Pénzügyi Bizottság nevében, **Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**4/2025. sz. Képv. test. hat.**

Általános iskolai felvételi körzetek véleményezése

**HATÁROZAT**

A Képviselő-testület

egyetért a Kiskőrösi Tankerületi Központ - az általános iskolai körzetek kijelöléséről szóló – közlemény-tervezetével, mely szerint az

OM 200955 Kiskőrösi Bem József Általános Iskola

6200 Kiskőrös, Vasvári Pál utca 2.

OM 201575 Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium

6200 Kiskőrös, Petőfi Sándor út 7.

iskolák felvételi körzete 2024/2025. tanévben Kiskőrös közigazgatási területe.

**Felelős:** polgármester

**Határidő:** azonnal

**7. napirend**

Döntés a TOP\_Plusz-6.1.4-23 kódszámú felhívásra a Duna-Völgyi főcsatorna Szabadszállás és Kecel közötti szakaszának fejlesztése céljából benyújtani tervezett pályázat konzorciumi formában történő megvalósításáról

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy a pályázat a Bács-Kiskun Vármegyei Önkormányzat pályázata, melyhez konzorciumi partnerként tud Kiskőrös csatlakozni. A pályázat megvalósításának a célja, a Duna-Völgyi Főcsatorna Szabadszállás és Kecel közötti szakaszának fejlesztése, annak vonzóbbá és biztonságosabbá tétele a hazai vizitúrázók számára.

**Gmoser István alpolgármester,** a Pénzügyi Bizottság nevében, **Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**5/2025. sz. Képv. test. hat.**

Döntés a TOP\_Plusz-6.1.4-23 kódszámú felhívásra a Duna-Völgyi főcsatorna Szabadszállás és Kecel közötti szakaszának fejlesztése céljából benyújtani tervezett pályázat konzorciumi formában történő megvalósításáról

**HATÁROZAT**

A Képviselő-testület

1. egyetért a Duna-Völgyi Főcsatorna Szabadszállás és Kecel közötti szakaszának fejlesztésével.
2. egyetért azzal, hogy az Önkormányzat a Bács-Kiskun Vármegyei Önkormányzat konzorciumi partnereként a beruházás megvalósítása érdekében a TOP\_PLUSZ-6.1.4-23 kódszámú „Aktív turizmus fejlesztése” című felhívásra – konzorciumi szinten összesen a bruttó 680.000.000,- Ft összegű - vissza nem térítendő pályázati forrás elnyerésére pályázatot nyújtson be, illetve a támogatási kérelem pozitív elbírálása esetén részt vegyen a projekt megvalósításában
3. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, valamint a pályázat benyújtásához szükséges konzorciumi megállapodás aláírására.

**Felelős:** polgármester

**Határidő:** 2025. február 15.

**8. napirend**

A Kiskőrösi Többcélú Kistérségi Társulás társulási megállapodásának módosítása

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Jegyző

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**dr. Turán Csaba jegyzőt** elmondta, hogy a Kiskőrösi Többcélú Kistérségi Társulás 15 tagönkormányzat részvételével, Kiskőrösi székhelyen működő társulás, melynek fő feladata a keceli gyepmesteri telep üzemeltetése. A társulási megállapodást módosítani szükséges, hiszen a 2024. évi önkormányzati választások alkalmával a polgármesterek személyében változás történt. A társulási megállapodás mellékletét képezi a polgármesterek névsora, valamint a január 1-jei lakosságszám, melyeket szükséges szerepeltetni.

**Gmoser István alpolgármester,** a Pénzügyi Bizottság nevében, **Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**6/2025. sz. Képv. test. hat.**

A Kiskőrösi Többcélú Kistérségi Társulás társulási megállapodásának módosítása

**HATÁROZAT**

A Képviselő-testület

1. a Kiskőrösi Többcélú Kistérségi Társulás társulási megállapodásának módosítását a határozat mellékletében foglaltak szerint jóváhagyja.
2. felhatalmazza a polgármestert a határozat mellékletét képező módosításokkal egységes szerkezetbe foglalt társulási megállapodás aláírására.

**Felelős:** polgármester

**Határidő:** azonnal

*Melléklet a 6/2025. sz. Képv. test. határozathoz*

MEGÁLLAPODÁS

TÖBBCÉLÚ KISTÉRSÉGI TÁRSULÁS LÉTREHOZÁSÁRÓL

(a módosításokkal egységes szerkezetben)

Az Alaptörvény 32. cikk (1) bekezdésének k) pontja alapján, Magyarország helyi önkormányzatairól szóló 2011. évi CLXXXIX. törvény IV. fejezetében foglaltakra figyelemmel

1. Akasztó Község Önkormányzata (székhelye: 6221 Akasztó, Fő u. 40.)
2. Bócsa Község Önkormányzata (székhelye: 6235 Bócsa, Rákóczi u. 27.)
3. Császártöltés Község Önkormányzata (székhelye: 6239 Császártöltés, Keceli u. 107.)
4. Csengőd Község Önkormányzata (székhelye: 6222 Csengőd, Dózsa Gy. u. 35.)
5. Fülöpszállás Község Önkormányzata (székhelye: 6085 Fülöpszállás, Kossuth u. 2.)
6. Imrehegy Község Önkormányzata (székhelye: 6238 Imrehegy, Kossuth tér 11.)
7. Izsák Város Önkormányzata (székhelye: 6070 Izsák, Szabadság tér 1.)
8. Kaskantyú Község Önkormányzata (székhelye: 6211 Kaskantyú, Hunyadi u. 29.)
9. Kecel Város Önkormányzata (székhelye: 6237 Kecel, Fő tér 1.)
10. Kiskőrös Város Önkormányzata (székhelye: 6200 Kiskőrös, Petőfi tér 1.)
11. Páhi Község Önkormányzata (székhelye: 6075 Páhi, Vasút u. 2.)
12. Soltszentimre Község Önkormányzata (székhelye: 6223 Soltszentimre, Hősök tere 1.)
13. Soltvadkert Város Önkormányzata (székhelye: 6230 Soltvadkert, Kossuth u. 6.)
14. Tabdi Község Önkormányzata (székhelye: 6224 Tabdi, Kossuth Lajos utca 9.)
15. Tázlár Község Önkormányzata (székhelye: 6236 Tázlár, Templom köz 2.)

társulási megállapodást köt az alábbi feltételek mellett:

I.

ÁLTALÁNOS RENDELKEZÉSEK

1. A Társulás neve: Kiskőrösi Többcélú Kistérségi Társulás (a továbbiakban: Társulás)
2. A Társulás rövidített neve: KTKT
3. A Társulás székhelye: 6200 Kiskőrös, Petőfi Sándor tér 1.
4. A Társulás működési területe: A társult önkormányzatok közigazgatási területe
5. A Társulás időtartama: A Társulás határozatlan időre alakul.
6. A Társulás lakosságszáma: 53.946 fő (2024. január 1. napján)
7. A Társulás tagjainak neve, székhelye, lakosságszáma:

|  |  |  |
| --- | --- | --- |
| *Név* | *Székhely* | *Lakosságszám 2024. 01.01.* |
| Akasztó Község Önkormányzata  Bócsa Község Önkormányzata  Császártöltés Község Önkormányzata  Csengőd Község Önkormányzata  Fülöpszállás Község Önkormányzata  Imrehegy Község Önkormányzata  Izsák Város Önkormányzata  Kaskantyú Község Önkormányzata  Kecel Város Önkormányzata  Kiskőrös Város Önkormányzata  Páhi Község Önkormányzata  Soltszentimre Község Önkormányzata  Soltvadkert Város Önkormányzata  Tabdi Község Önkormányzata  Tázlár Község Önkormányzata | 6221 Akasztó, Fő u. 40.  6238 Bócsa, Rákóczi u. 27.  6239 Császártöltés, Keceli u. 107.  6222 Csengőd, Dózsa Gy. u. 35.  6085 Fülöpszállás, Kossuth u. 2.  6238 Imrehegy, Kossuth tér 11.  6070 Izsák, Szabadság tér 1.  6211 Kaskantyú, Hunyadi u. 29.  6237 Kecel, Fő tér 1.  6200 Kiskőrös, Petőfi tér 1.  6075 Páhi, Vasút u. 2.  6223 Soltszentimre, Hősök tere 1.  6230 Soltvadkert, Kossuth u. 6.  6224 Tabdi, Kossuth Lajos utca 9.  6236 Tázlár, Templom köz 2. | 3300  1920  2246  2135  2367  625  5807  977  8336  13713  1186  1342  7192  1074  1726 |

1. A Társulási Tanácsot a – a társult önkormányzatok képviselő-testületei által delegált - az 1. számú mellékletben meghatározott személyek alkotják.
2. A Társulás jogállása: A Társulás jogi személyiséggel rendelkezik.
3. A Társulás döntéshozó szerve, szavazatarány: A Társulás legfőbb irányító és döntéshozó szerve a Társulási Tanács, amelynek tagjai a társulási megállapodás mellékletében felsorolt személyek. A döntéshozatal során minden tagot egy szavazat illet meg.
4. A Társulás bélyegzője: Kiskőrösi Többcélú Kistérségi Társulás felirattal ellátott körbélyegző, közepén Magyarország címerével.
5. A Társulás képviselete: A Társulás képviseletét a Társulási Tanács elnöke, aki az alapítók kijelölése alapján Kiskőrös Város Önkormányzatának Polgármestere (1. számú mellékletben foglaltak szerint). A Társulási Tanács Elnökének akadályoztatása esetén sorrendben az általános elnökhelyettes, az elnökhelyettes, vagy a Társulási Tanács által megbízott tag látja el.
6. A Társulás működéséről a Társulási Tanács tagjai évente kötelesek beszámolni Képviselő-testületeiknek.

II.

A TÁRSULÁSRA ÁTRUHÁZOTT FELADAT- ÉS HATÁSKÖRÖK

1. KÖRNYEZET-EGÉSZSÉGÜGY:

Kistérségi gyepmesteri telep működtetése

megnevezése: Területfejlesztési és területrendezési helyi feladatok

1. TELEPÜLÉSFEJLESZTÉS, TELEPÜLÉSRENDEZÉS

Hazai forrásból és Európai Uniós forrásból megvalósított pályázatok megvalósítása és fenntartása

megnevezése: Közterület rendjének fenntartása

- a közterületek rendjének fenntartásával, biztosításával (ideértve a közterület-felügyeleti tevékenységet is), a szabálysértések és bűncselekmények megelőzésével és felderítésével, továbbá a közforgalom számára megnyitott magánterületeken végzett rendészeti tevékenységgel kapcsolatos bevételeket és kiadásokat.

A Társult önkormányzatokat érintő pályázati forrásból megvalósított és fenntartott fejlesztések adminisztratív feladatainak előkészítése, amennyiben egy önkormányzat érintett az adott település Polgármesteri Hivatala, amennyiben több település önkormányzata az érintett, külön megállapodás szerint történik. (a 2. számú mellékletben foglaltak szerint).

A Társulás által ellátott feladatok kormányzati funkció rendjét jelen megállapodás-módosítás melléklete tartalmazza, amely a megállapodás 3. számú mellékletét képezi.

A TÁRSULÁS SZERVEZETE ÉS MŰKÖDÉSE

A) Társulási Tanács

A Társulási Tanács döntéshozatala és működése során Magyaroszág helyi önkormányzatairól szóló 2011. évi CLXXXIX törvény rendelkezései alapján, valamint Szervezeti és Működési Szabályzatában foglaltak szerint jár el.

Minősített többség szükséges

* 1. a kistérség fejlesztését szolgáló – pénzügyi hozzájárulást igénylő – pályázat benyújtásához, az ahhoz szükséges települési hozzájárulás meghatározásához,
  2. mindazokban az ügyben, amelyeket a Szervezeti és Működési Szabályzat meghatároz.

B) A Társulás elnöke, elnökhelyettesei

1. A Társulási Tanács a tagjai sorából elnököt, az elnök helyettesítésére, munkájának segítésére általános elnökhelyettest és elnökhelyettest (a továbbiakban együtt: elnökhelyettes) választ.
2. Az elnök személyére a Társulási Tanács bármely tagja, az elnökhelyettesek személyére a Társulási Tanács elnöke tehet javaslatot.
3. Az elnök, az elnökhelyettesek részletes feladatait, az elnök helyettesítésének rendjét a Társulási Tanács Szervezeti és Működési Szabályzatában kell meghatározni.

C) A Társulás Bizottságai

1. A Társulási Tanács a döntései előkészítésére, végrehajtásának szervezésére, valamint a Társulás tevékenységének és gazdálkodásának ellenőrzése céljából állandó, meghatározott feladat ellátására vagy javaslat kidolgozására eseti bizottságokat hozhat létre.
2. A Bizottság elnökének és tagjainak személyére a Társulási Tanács bármely tagja javaslatot tehet. A Bizottság elnökét és tagjainak több mint felét a Társulási Tanács tagjai közül kell megválasztani.
3. A Bizottságok elnevezését, tagjainak számát, összetételét és működésének rendjét a Társulási Tanács – a Szervezeti és Működési Szabályzatában – határozza meg.

D) Jegyzői Kollégium

1. A Jegyzői Kollégium a Társulási Tanács szakmai véleményező, előkészítő és javaslattevő, valamint a Tanács döntéseinek végrehajtását segítő szerve.
2. A Jegyzői Kollégium tagjai a Társulás önkormányzatainak jegyzői. A Jegyzői Kollégium munkáját a Társulás székhelye szerinti önkormányzat jegyzője irányítja.

IV.

A TÁRSULÁS GAZDÁLKODÁSA

1. A Társulás költségvetésének végrehajtó szerve a Kiskőrösi Polgármesteri Hivatal, gazdálkodására a költségvetési szervek működésére vonatkozó szabályokat kell alkalmazni. A gazdálkodás végrehajtása és a belső ellenőrzés a Kiskőrösi Polgármesteri Hivatal belső szabályzatai alapján történik.
2. A Társulás a költségvetéséből finanszírozza és látja el feladatait.
3. A Társulás működésével és feladatainak ellátásával kapcsolatos költségekhez:
4. a Társulás tagjai általános működési támogatásként évente két egyenlő részletben, március 31. illetve július 10. napjáig hozzájárulást biztosítanak, előző évi lakosságszám alapján az adott évi költségvetésben elfogadott összegben.
5. a feladatot átruházó önkormányzatok – ha a közszolgáltatás kiadását a bevételek nem, vagy csak részben fedezik – kötelesek a feladat ellátásához hozzájárulni. A költségek viselésének arányát és teljesítésének feltételeit, valamint a hozzájárulás felhasználásáról történő elszámolás szabályait a Társulás és a feladatot átruházó önkormányzatok a feladatátadási megállapodásban határozzák meg.
6. az a-b) pontban foglalt hozzájárulás mértékét a Társulási Tanács évente, a költségvetési határozatában állapítja meg.
7. Ha az önkormányzat az 5. pontban meghatározott működési hozzájárulását nem tudja teljesíteni, köteles erről a Tanács elnökét a fizetési határidő lejártát követő három munkanapon belül tájékoztatni. A tájékoztatásnak tartalmaznia kell, hogy az önkormányzat várhatóan mely időponttól lesz fizetőképes. A Tanács elnöke a tájékoztatást, vagy annak elmulasztása esetén a fizetési határidő lejártát követő nyolc munkanapon belül köteles az önkormányzattal egyeztetni, ennek során az új fizetési határidőről, valamint az új határidő eredménytelen letelte esetére az önkormányzattal szemben benyújtható inkasszó alkalmazásáról megállapodni azzal, hogy az önkormányzat a tartozás összegére szóló, visszavonásig érvényes pénzintézeti felhatalmazást csak abban az esetben vonja vissza, ha a tartozást tőle beszedték, vagy azt megfizette. Ha a Társulás a tartozást inkasszóval sem tudja beszedni, és a feladatai ellátásához hitelt vesz fel, az önkormányzat a hitel kamatát is köteles megtéríteni. Ha az önkormányzati tartozás miatt a hozzájárulást nem teljesítő önkormányzat illetékességi területén működő tagintézmény, intézményegység közüzemi v. szállítói számlája nem egyenlíthető ki, a késedelmi kamatot, valamint közüzemi szolgáltatás biztosításához kapcsolódó egyéb költséget az önkormányzat köteles megtéríteni.
8. A közös fejlesztésre vonatkozó külön megállapodásnak a vállalt kötelezettség meg nem fizetése esetére tartalmaznia kell, hogy a fizetési határidő eredménytelen leteltét követően a Társulás a kötelezettségét nem teljesítő önkormányzattal szemben inkasszó benyújtására jogosult. A megállapodásban rögzíteni kell az erre szóló felhatalmazás pénzintézethez történő benyújtásának határidejét, a felhatalmazás érvényességi idejét, valamint az inkasszóval beszedhető legmagasabb összeget.
9. Ha a Társulás a tartozást inkasszóval sem tudja beszedni és a fejlesztési források biztosítására hitelt vesz fel, az önkormányzat a hitel kamatát is köteles megtéríteni.
10. A Társulás tevékenységét és gazdálkodását a Pénzügyi Bizottság ellenőrzi.
11. A Társulás belső ellenőrzéséről a Kiskőrösi Polgármesteri Hivatal gondoskodik.

V.

A TÁRSULÁS VAGYONA

1. A Társulás költségvetéséből létesített, beszerzett, a Társulás részére véglegesen átadott, adományként juttatott vagyon a Társulás saját vagyona, melynek szaporulata a Társulást illeti meg.
2. Az önkormányzat a közszolgáltatási feladattal együtt köteles ingyenes használatra átengedni azt a vagyont, mely a közszolgáltatási feladat ellátását biztosította, kivéve, ha a Tanács a feladat ellátásának módjáról másként dönt.
3. A Társulásból történő kiválás, kizárás esetén az önkormányzat által bevitt vagyonnal el kell számolni:
   1. ki kell adni azt a vagyont, melynek használatára a Társulás a 2. pont szerint volt jogosult,
   2. a bevitt vagyon – kivéve az a) pont szerinti vagyont – kiadására az önkormányzat abban az esetben tarthat igényt, ha az nem veszélyezteti a többcélú kistérségi társulás feladatának ellátását. Ha a vagyon nem kerül kiadásra az önkormányzatot a Társulással kötött szerződés alapján használati díj illeti meg.
4. A Társulás megszűnése esetén a vagyont a Társulás tagjai között a pénzügyi hozzájárulás, ha ez nem állapítható meg, a lakosságszám arányában kell felosztani.
5. A Társulás vagyona feletti tulajdonosi jogokat és kötelezettségeket általában a Tanács gyakorolja, meghatározott esetekben – a Tanács határozata szerint felhatalmazás alapján – az elnök és az elnökhelyettesek.

VI.

A TÁRSULÁSBÓL TÖRTÉNŐ KIVÁLÁS, KIZÁRÁS

1. A Társulásból kiválni Magyaroszág helyi önkormányzatairól szóló 2011. évi CLXXXIX törvény rendelkezései alapján lehet.
2. A Társulás tagjainak több mint fele minősített többséggel hozott határozatával a naptári év utolsó napjával a Társulásból kizárhatja azt a tagját, aki a megállapodásban meghatározott kötelezettségének ismételt felhívásra határidőben nem tett eleget.

VII.

ZÁRÓ RENDELKEZÉSEK:

1. A jelen megállapodásban nem szabályozott az Mötv., az Áht., Ávr., a Számv.tv. és ezen törvények végrehajtásával kapcsolatos egyéb jogszabályokat, illetve a Ptk. rendelkezéseit kell alkalmazni.
2. A Társulás működése során felmerülő vitás kérdések rendezését a felek kötelesek egymás közötti egyeztetéssel megkísérelni és csak ennek eredménytelensége esetén fordulhatnak a bírósághoz. A tagok a Társulásból eredő jogvitáik esetére az illetékes bíróság döntésének vetik alá magukat.
3. A módosított társulási megállapodást a Társulásban résztvevő települési önkormányzatok képviselő-testületei minősített többséggel hozott határozatukkal elfogadták.
4. A módosított megállapodást a Társulási Tanács a 2024. december 17-i tanácsi ülésén meghozott 13/2024. sz. határozatával jóváhagyta.

**Mellékletek:**

1.sz. melléklet: A Társulási Tanács tagjainak névsora

2.sz. melléklet: Társult önkormányzatokat érintő pályázatok feladatai

3.sz. melléklet: Kormányzati funkciók rendje

Kiskőrös, ………év……………..hó ……nap

*Önkormányzat megnevezése Polgármester aláírása Képviselőtestületi döntés*  *kelte, száma*

Akasztó Község Önkormányzata \_\_\_\_\_\_\_\_\_\_\_\_\_\_\_\_\_\_\_\_\_

Bócsa Község Önkormányzata \_\_\_\_\_\_\_\_\_\_\_\_\_\_\_\_\_\_\_\_\_

Császártöltés Község Önkormányzata \_\_\_\_\_\_\_\_\_\_\_\_\_\_\_\_\_\_\_\_\_

Csengőd Község Önkormányzata \_\_\_\_\_\_\_\_\_\_\_\_\_\_\_\_\_\_\_\_\_

Fülöpszállás Község Önkormányzata \_\_\_\_\_\_\_\_\_\_\_\_\_\_\_\_\_\_\_\_\_

Imrehegy Község Önkormányzata \_\_\_\_\_\_\_\_\_\_\_\_\_\_\_\_\_\_\_\_\_

Izsák Város Önkormányzata \_\_\_\_\_\_\_\_\_\_\_\_\_\_\_\_\_\_\_\_\_

Kaskantyú Község Önkormányzata \_\_\_\_\_\_\_\_\_\_\_\_\_\_\_\_\_\_\_\_\_

Kecel Város Önkormányzata \_\_\_\_\_\_\_\_\_\_\_\_\_\_\_\_\_\_\_\_\_

Kiskőrös Város Önkormányzata \_\_\_\_\_\_\_\_\_\_\_\_\_\_\_\_\_\_\_\_\_

Páhi Község Önkormányzata \_\_\_\_\_\_\_\_\_\_\_\_\_\_\_\_\_\_\_\_\_

Soltszentimre Község Önkormányzata \_\_\_\_\_\_\_\_\_\_\_\_\_\_\_\_\_\_\_\_\_

Soltvadkert Város Önkormányzata \_\_\_\_\_\_\_\_\_\_\_\_\_\_\_\_\_\_\_\_\_

Tabdi Község Önkormányzata \_\_\_\_\_\_\_\_\_\_\_\_\_\_\_\_\_\_\_\_\_

Tázlár Község Önkormányzata \_\_\_\_\_\_\_\_\_\_\_\_\_\_\_\_\_\_\_\_\_

1.számú melléklet

|  |  |  |  |  |  |  |
| --- | --- | --- | --- | --- | --- | --- |
| **Sorszám** | **Ir.szám** | **Tagönkormányzat neve** | **Képviselő** | **közterület** | **jellege** | **hsz.** |
| 1. | 6221 | Akasztó Község Önkormányzata | Suhajda Antal | Fő | utca | 40. |
| 2. | 6235 | Bócsa Község Önkormányzata | Szőke –Tóth Mihály | Rákóczi Ferenc | utca | 27. |
| 3. | 6239 | Császártöltés Község Önkormányzata | Takácsné Stalter Judit | Keceli | út | 107. |
| 4. | 6222 | Csengőd Község Önkormányzata | Pivarcsi Csaba | Dózsa György | utca | 35. |
| 5. | 6085 | Fülöpszállás Község Önkormányzata | Gubacsi Gyula | Kossuth Lajos | utca | 2. |
| 6. | 6238 | Imrehegy Község Önkormányzata | Lavati Gabriella | Kossuth Lajos | tér | 11. |
| 7. | 6070 | Izsák Város Önkormányzata | Lakatos Tamás | Szabadság | tér | 1. |
| 8. | 6211 | Kaskantyú Község Önkormányzata | Újházi Zsolt | Hunyadi | utca | 29. |
| 9. | 6237 | Kecel Város Önkormányzata | Benedeczki Tamás | Fő | tér | 1. |
| 10. | 6200 | Kiskőrös Város Önkormányzata | Domonyi László | Petőfi Sándor | tér | 1. |
| 11. | 6075 | Páhi Község Önkormányzata | Petz János | Vasút | utca | 2. |
| 12. | 6223 | Soltszentimre Község Önkormányzata | Nagy István | Hősök | tere | 1. |
| 13. | 6230 | Soltvadkert Város Önkormányzata | Temerini Ferenc | Kossuth Lajos | utca | 6. |
| 14. | 6224 | Tabdi Község Önkormányzata | Fábián Sándor | Kossuth Lajos | utca | 9. |
| 15. | 6236 | Tázlár Község Önkormányzata | Bán Róbert László | Templom | köz | 2. |

2. számú melléklet

***Kiskőrösi Többcélú Kistérségi Társulás***

**Kormányzati funkciók rendje**

**011130 Önkormányzatok és társulások általános végrehajtó igazgatási tevékenysége**

- a társulás igazgatási tevékenységhez kapcsolódó bevételei és kiadásai

**018010 Önkormányzatok elszámolásai a központi költségvetéssel**

* a törvényben meghatározott célra fel nem használt maradványok befizetése, illetve a központi költségvetés részére teljesített egyéb, nem szakmai célú befizetések

**031030 Közterület rendjének fenntartása**

* a közterületek rendjének fenntartásával, biztosításával (ideértve a közterület-felügyeleti tevékenységet is), a szabálysértések és bűncselekmények megelőzésével és felderítésével, továbbá a közforgalom számára megnyitott magánterületeken végzett rendészeti tevékenységgel kapcsolatos bevételek és kiadások.

**041140 Területfejlesztés igazgatása**

- a területfejlesztési és területrendezési központi, területi és helyi igazgatási és szabályozási feladatokhoz köthető bevételek és kiadások, valamint a területfejlesztési támogatásokat, és ahhoz kapcsolódó tevékenységek bevételei és kiadásai.

**9. napirend**

Társulási Tanács tagok és helyettes tagok, valamint Felügyelőbizottsági tagok megválasztása a Homokhátsági Regionális Hulladékgazdálkodási Önkormányzati Társulásba

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Jegyző

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy a Homokhátsági Regionális Hulladékgazdálkodási Önkormányzati Társulás 82 tagönkormányzatot foglal magába, mely 2 hulladékgazdálkodással kapcsolatos projekt menedzselésére és a fenntartási időszakára került létrehozásra. A Társulási Tanács tagok, helyettes tagok, valamint a Felügyelő Bizottsági tagok megbízatása a képviselői mandátumuk idejére szólt, ezért a 2024. évi önkormányzati választások eredményeképpen lejártak a mandátumok. A novemberi képviselő-testületi ülésen Kiskőrös Város Képviselő-testülete a Kiskunhalasi gyűjtőkörzet vonatkozásában már delegált tagokat a társulásba. A delegálások mind a 82 tagönkormányzat részéről megtörténtek, a delegálások eredményképpen szükséges megválasztani a Társulási Tanács tagokat, a helyettes tagokat, valamint a Felügyelő Bizottság tagjait.

**Gmoser István alpolgármester,** a Pénzügyi Bizottság nevében, **Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**7/2025. sz. Képv. test. hat.**

Társulási Tanács tagok és helyettes tagok, valamint Felügyelőbizottsági tagok megválasztása a Homokhátsági Regionális Hulladékgazdálkodási Önkormányzati Társulásba

**HATÁROZAT**

A Képviselő-testület a Homokhátsági Regionális Hulladékgazdálkodási Önkormányzati Társulás Társulási Tanács tagjainak, helyettes tagjainak, valamint a Tanács felügyelőbizottsági tagjainak az alábbi személyeket megválasztja:

**TÁRSULÁSI TANÁCS TAGJA:**

|  |  |  |
| --- | --- | --- |
| **Felgyői gyűjtőkörzet** | **Kiskunhalasi Gyűjtőkörzet** | **Vaskúti Gyűjtőkörzet** |
| 1.  Bedő Tamás  polgármester  Csongrád | 1.  Fülöp Róbert  polgármester  Kiskunhalas | 1.  Dr. Bari Bernadett  polgármester  Baja |
| 2.  Horváth Lajos  polgármester  Felgyő | 2.  Patkós Zsolt  polgármester  Kiskunmajsa | 2.  Faa Béla Róbert  polgármester  Gara |
| 3.  Balla László  alpolgármester  Kiskunfélegyháza | 3.  Domonyi László  polgármester  Kiskőrös | 3.  Dr. Bagó Zoltán  polgármester  Kalocsa |

**TÁRSULÁSI TANÁCS HELYETTES TAGJA:**

|  |  |  |
| --- | --- | --- |
| **Felgyői gyűjtőkörzet** | **Kiskunhalasi Gyűjtőkörzet** | **Vaskúti Gyűjtőkörzet** |
| 1.  Gyenes Attila  önkormányzati képviselő  Kiskunfélegyháza | 1.  Kuris István László  alpolgármester  Kiskunhalas | 1.  Felső Róbert  polgármester  Érsekcsanád |

**FELÜGYELŐBIZOTTSÁG TAGJA:**

|  |  |  |
| --- | --- | --- |
| **Felgyői gyűjtőkörzet** | **Kiskunhalasi Gyűjtőkörzet** | **Vaskúti Gyűjtőkörzet** |
| 1.  Horváth Gábor  önkormányzati képviselő  Kiskunfélegyháza | 1.  Benedeczki Tamás  polgármester  Kecel | 1.  Bolvári Ferdinánd  képviselő  Kalocsa |

**Felelős:** polgármester

**Határidő:** azonnal

**10. napirend**

A Kiskőrös, Pozsonyi u. 2. szám alatti ingatlan ingyenes használatba adása a Magyar Nemzeti Vagyonkezelő Zrt. részére

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné Sinkovicz Csilla vagyongazdálkodási referenset.**

**Kutyifa Sándorné Sinkovicz Csilla vagyongazdálkodási referens** elmondta, hogy a Képviselő-testület a 93/2024. számú határozatával döntött arról, hogy a Kiskőrös, Pozsonyi utca 2. szám alatti ingatlan teljes területét ingyenesen használatba adja a Magyar Állam képviseletében a tulajdonosi jogokat gyakorló Magyar Nemzeti Vagyonkezelő Zrt. részére. A földhivatal kiskőrösi szervezeti egységének elhelyezésén túl az ingatlanban kap helyet az Állami Népegészségügyi és Tisztiorvosi Szolgálat kiskőrösi egysége, a Bács-Kiskun Vármegyei Kormányhivatal Kiskőrösi Járási Hivatalának Gyámhivatala, valamint a Bács-Kiskun Vármegyei Kormányhivatal Pártfogói Felügyelete. Az ingatlan teljes területe 2025. február 01. napjától kerül átadásra, az Igazgatási szervek elhelyezéséhez szükséges előkészítő feladatok elvégzését a Bács-Kiskun Vármegyei Kormányhivatal koordinálja. Az Ingatlanban szükséges felújítási munkák elvégzése és a felújításhoz kapcsolódó költségek viselése a Kormányhivatal kötelezettsége. Az Igazgatási szervek feladatellátása, mint állami feladat infrastrukturális biztosítása érdekében, a vonatkozó jogszabályok értelmében az Ingatlan ingyenes használatba adása tárgyában a szerződéses feltételekről Kiskőrös Város Önkormányzatával, mint tulajdonossal a Magyar Nemzeti Vagyonkezelő Zrt., mint tulajdonosi joggyakorló köt megállapodást.

**Gmoser István alpolgármester,** a Pénzügyi Bizottság nevében, **Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**8/2025. sz. Képv. test. hat.**

A Kiskőrös, Pozsonyi u. 2. szám alatti ingatlan ingyenes használatba adása a Magyar Nemzeti Vagyonkezelő Zrt. részére

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata a nemzeti vagyonról szóló 2011. évi CXCVL. törvény 11. § (13) bekezdése alapján 2025. január 01. napjával határozatlan időtartamra ingyenesen használatba adja a kizárólagos tulajdonát képező 3138 hrsz alatt nyilvántartott, 683 m2 alapterületű, kivett közösségi és kulturális egység és irodák rendeltetésű, természetben Kiskőrös, Pozsonyi utca 2. szám alatti ingatlant a Magyar Állam képviseletében a tulajdonosi jogokat gyakorló Magyar Nemzeti Vagyonkezelő Zártkörűen működő Részvénytársaság (székhely: 1133 Budapest, Pozsonyi út 56., adószám: 14077340-2-44) részére, a határozat mellékletét képező módosítással egységes szerkezetbe foglalt ingyenes használati megállapodásban foglalt feltételekkel.
2. felhatalmazza a polgármestert a határozat mellékletét képező módosítással egységes szerkezetbe foglalt ingyenes használati megállapodás aláírására és a kapcsolódó jognyilatkozatok megtételére.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

**11. napirend**

Az Önkormányzati tulajdonban lévő Kiskőrös 4020/1, 4022/2 és a 4023/5 hrsz-on nyilvántartott ingatlanok tulajdonjog átruházása adásvétel útján

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné Sinkovicz Csilla vagyongazdálkodási referenset.**

**Kutyifa Sándorné Sinkovicz Csilla vagyongazdálkodási referens** elmondta, hogy Weingand Ablak Kft. kérelmet nyújtott be, Kiskőrös Város Önkormányzat tulajdonát képező Kiskőrös belterület 4020/1, 4022/2 és a 4023/5 hrsz-ú, természetben a Gagarin utcában található ingatlanok megvásárlása érdekében. Az Önkormányzat vagyonrendeletének megfelelve a polgármester az önkormányzat forgalomképes üzleti vagyonát képező ingatlanokat értékesítésre kijelölte. Az ingatlanok vételárát összesen 17.300.000,- forint összegben határozta meg, az ingatlan értékesítés szerződéses feltételeiről a Képviselő-testület jogosult dönteni.

**Gmoser István alpolgármester,** a Pénzügyi Bizottság nevében, **Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**9/2025. sz. Képv. test. hat.**

Az Önkormányzati tulajdonban lévő Kiskőrös 4020/1, 4022/2 és a 4023/5 hrsz-on nyilvántartott ingatlanok tulajdonjog átruházása adásvétel útján

**HATÁROZAT**

A Képviselő-testület

1. Kiskőrös Város Önkormányzata forgalomképes üzleti vagyonát képező Kiskőrös, belterület 4020/1 hrsz-ú, 475 m2 alapterületű kivett beépítetlen terület rendeltetésű ingatlant 6.650000,-Ft, a 4022/2 hrsz-ú 391 m2 alapterületű, kivett beépítetlen terület rendeltetésű ingatlant 5.500.000,-Ft és a 4023/5 hrsz-ú, 368 m2 alapterületű, kivett beépítetlen terület rendeltetésű ingatlant 5.150.000,-Ft összegben értékesíti Weingand Ablak Kft. részére a határozat mellékletét tartalmazó adásvételi szerződésben foglalt tulajdonjog átruházási feltételekkel.
2. felhatalmazza a polgármestert a határozat mellékletét képező adásvételi szerződés aláírására, továbbá az adásvétellel kapcsolatos jognyilatkozatok megtételére, valamint a tulajdonjog ingatlan-nyilvántartásban történő átvezetésére.
3. egyetért azzal, hogy a tulajdonjog átruházással összefüggő kiadások vevőt terhelik.

**Felelős:** polgármester

**Határidő:** azonnal

*Melléklet a 9/2025. sz. Képv. test. határozathoz*

**ADÁSVÉTELI SZERZŐDÉS**

Amely létrejött egyrészről,**Kiskőrös Város Önkormányzata**  (székhely: 6200 Kiskőrös, Petőfi Sándor tér 1., adószáma: 15724784-2-03, statisztikai számjel: 15724784-8411-321-03, törzsszám: 15724784, törvényes képviselője: Domonyi László polgármester) mint tulajdonos, szerződő fél és **Eladó**

másrészről **Weigand Ablak Kft.** (székhely: 6200 Kiskőrös, Mohácsi u. 68. adószáma: 14031032-2-03, cégjegyzék száma: 03-09-133709, Fő tevékenységi köre: 4683’25 Fa-, építőanyag-, szaniteráru-nagykereskedelem, önálló képviseletre jogosult törvényes képviselője: Weigand Antal, született: Weigand Antal, 1962. 07. 12. adóazonosító jele: 8348904344 6200 Kiskőrös, Mohácsi u. 68. szám alatti lakos) mint szerző fél és **Vevő** (együtt: **Felek)** között az alábbiak szerint:

1. Szerződő Felek megállapítják, hogy a **Kiskőrös belterület 4020/1 hrsz-ú**, kivett beépítetlen terület megnevezésű, 475 m2 térmértékűingatlan1/1 tulajdoni hányada, **a Kiskőrös belterület 4022/2 hrsz-ú,** kivett beépítetlen területmegnevezésű, 391 m2 térmértékű ingatlan 1/1 tulajdoni hányada, valamint a **Kiskőrös belterület 4023/5 hrsz-ú,** kivett beépítetlen terület megnevezésű, 368 m2 térmértékű ingatlan 1/1 tulajdoni hányada Eladó tulajdonában van. Az ingatlanokon nincs kiépített közmű.

Az ingatlan-nyilvántartási adatok szerint, az ingatlanokon széljegy, teher nem szerepel. Eladó, az ingatlan-nyilvántartási állapotot a takar –net rendszerből 2025. január 09. napján lehívott e-hiteles tulajdoni lap másolattal igazolja és kijelenti, hogy a szerződés aláírásáig ingatlan-nyilvántartási bejegyzési eljárást nem kezdeményezett az ingatlanra vonatkozóan.

1. Eladó szavatolja az 1. pontban megjelölt ingatlanok, ingatlan-nyilvántartáson kívüli per-, teher-, és igénymentességét, és kijelenti, hogy tudomása szerint harmadik személynek az ingatlanon nincs olyan joga, vagy követelése, amely Vevő tehermentes tulajdonszerzését korlátozná, vagy akadályozná.
2. Eladó eladja, Vevő pedig megtekintett és megismert állapotban megveszi az 1. pont szerinti ingatlanokat, adásvétel jogcímén, a kölcsönösen elfogadott, piaci viszonyoknak megfelelő,

* a Kiskőrös belterület 4020/1 hrsz-ú ingatlant 6.650.000.- Ft, azaz Hatmillió-hatszázötvenezer forint,
* a Kiskőrös belterület 4022/2 hrsz-ú ingatlant 5.500.000.- Ft, azaz Ötmillió-ötszázezer forint,
* a Kiskőrös belterület 4023/5 hrsz-ú ingatlant 5.150.000.- Ft, azaz Ötmillió-százötvenezer forint,
* mindösszesen 17.300.000.- Ft, azaz Tizenhétmillió-háromszázezer forint vételáron.

Eladó kijelenti, hogy a vételár, az általános forgalmi adóról szóló 2007. évi CXXVII. törvény 86. § (1) bekezdés k) pontja alapján, általános forgalmi adó mentes.

1. Felek rögzítik, hogy a vételár az ingatlanok valós forgalmi értékét tükrözi, azt a Felek közösen, az ingatlanok jelenlegi állapotát, elhelyezkedését, műszaki állapotot, valamint Kiskőrös Város Önkormányzatának, az önkormányzati vagyonról, a vagyon hasznosításáról szóló 26/2012. (XII. 19.) önk. rendelet szabályait figyelembe véve állapították meg, így a vételárak az ingatlanok forgalmi értékével teljes mértékben arányos, azt a Felek kifejezetten értékarányosnak fogadják el. Felek jelen adásvételi szerződésnek értékaránytalanság jogcímén történő megtámadási jogát kizárják a Ptk. 6:98.§. (2) bekezdése alapján.
2. Felek kölcsönösen megállapodnak abban, hogy jelen adásvételi szerződés aláírásától számított 5 napon belül, Vevő az 1. pont szerinti ingatlanok teljes vételára – 17.300.000.- Ft, azaz Tizenhétmillió-háromszázezer forint – megfizetését, Eladó nevén a Kereskedelmi & Hitel Banknál vezetett, 10400621-00027753-00000008 számú bankszámla számra történő banki átutalással teljesíti.

1. Eladó nyilatkozik, hogy a bankszámlára történő teljesítést joghatályos teljesítésnek ismeri el. Az utalás akkor tekinthető teljesítettnek, amikor az, az Eladó bankszámláján jóváírásra került.
2. Eladó kötelezettséget vállal arra, hogy a banki jóváírást követő 3 napon belül, igazolja okiratszerkesztő ügyvédnek a teljes vételár megfizetésének tényét. (elektronikus levélcím: [radulyne.juli@gmail.com](mailto:radulyne.juli@gmail.com)) A vételár megfizetésének igazolására Eladó képviseletében eljáró polgármester és jegyző együttes aláírásával ellátott, teljesítést elismerő nyilatkozata szükséges, Eladó jelen szerződésben teljesítési helyként megjelölt számlája javára történő jóváírásáról.
3. Kiskőrös Város Önkormányzata, mint eladó a vételár megfizetését követően az 1. pont szerinti ingatlanokra megadja a feltétlen és visszavonhatatlan bejegyzési engedélyt a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös) részére azzal, hogy a **Kiskőrös belterület 4020/1 hrsz-ú**, **a Kiskőrös belterület 4022/2 hrsz-ú,** valamint a **Kiskőrös belterület 4023/5 hrsz-ú,** ingatlanok 1/1 – 1/1 – 1/1 tulajdoni illetősége tulajdonjoga, az ingatlan-nyilvántartásba Vevő javára, adásvétel jogcímén bejegyzésre kerüljön.
4. Kiskőrös Város Képviselő-testülete a ……/2025. számú határozatával hozzájárult jelen szerződés 1. pontja szerinti ingatlanok elidegenítéséhez és felhatalmazta Domonyi László polgármestert a jelen szerződés megkötésére. Kiskőrös Város Önkormányzata jogi személy, az önkormányzat képviselője kijelenti, hogy a jelen szerződés tárgyát képező ingatlanok értékesítése nem ütközik a nemzeti vagyonról szóló 2011. évi CXCVI. törvény rendelkezéseibe, és a Magyar Állam a nemzeti vagyonról szóló törvény alapján nem rendelkezik elővásárlási joggal.
5. Felek egybehangzóan kijelentik, hogy Vevő, az 1. pont szerinti ingatlanok birtokába, az ingatlanok teljes vételárának kiegyenlítésével egyidejűleg lép, Vevő ez időponttól kezdődően viseli az ingatlanokkal kapcsolatos terheket és szedi az ingatlanok hasznait.
6. Felek, jelen okirat aláírásával meghatalmazást adnak Rádulyné dr. Petrányi Júlia ügyvéd (Székhely: 6200 Kiskőrös, Petőfi Sándor tér 9. KASZ-36072329, Igazolvány szám: Ü-117739) részére jelen okirat elkészítésére, ellenjegyzésére, az okirat helyettük, kézjegyével történő ellátására, a földhivatali eljárásban történő képviseletre, valamint a NAV adatlap elkészítésére és aláírására. Felek megállapodnak abban, hogy jelen szerződéssel kapcsolatban felmerülő költségek, az ügyvédi munkadíj, az ingatlan-nyilvántartási igazgatási-szolgáltatási díj költsége Vevőt terheli.
7. Eljáró ügyvéd, a Felek megbízását jelen okirat aláírásával kifejezetten elfogadja.
8. Vevő tudomásul veszi, hogy az ingatlanok megszerzését – tulajdonjogának ingatlan-nyilvántartásba történő bejegyzését követő 30 napon belül – köteles Eladó Adóhatóságánál bejelenteni.
9. Vevő kijelenti, hogy jelen szerződés 1. pontja szerinti ingatlanokra lakóház építését tervezi ezért már most kéri a NAV Bács-Kiskun Vármegyei Adó- és Vámigazgatóságát, hogy szíveskedjék Vevőt, az Illetékekről szóló 1990. évi CXIII. törvény 26. § (1) bekezdés a) pontja alapján, feltételes illetékmentességben részesíteni.
10. Az okiratszerkesztő ügyvéd tájékoztatja a feleket, hogy a pénzmosás és terrorizmus finanszírozása megelőzéséről és megakadályozásáról szóló 2017. LIII. törvény (a továbbiakban: Pmt) alapján ügyfél-átvilágítási kötelezettség terheli a felek adatai vonatkozásában. Felek jelen okirat aláírásával tanúsítják, hogy eljáró ügyvéd, őket a pénzmosás megelőzéséről és megakadályozásáról szóló 14/2018. (VI. 25.) számú MÜK. Szabályzat (továbbiakban: Pénzmosási Szabályzat) rendelkezéseire figyelemmel azonosította. Felek és eljáró ügyvéd kijelentik, hogy jelen jogügylet a Pénzmosási Szabályzat IV. 12. pontja alapján megkövetelt, a Pénzmosási Szabályzat I. számú mellékletében foglalt nyomtatványon található adatokat tartalmazza.
11. Felek ellenőrizték az okiratban szereplő valamennyi adatot és hozzájárultak ahhoz, hogy okiratszerkesztő ügyvéd az e-cégjegyzék alapján az adataikat rögzítse, és azokat ügyfél-azonosítás céljából kezelje.
12. Jelen szerződést felek tényvázlatként is kezelik, mely 7 eredeti, egyenként 2 magyar nyelvű oldalból álló példányban készült. Felek a szerződés aláírásával elismerik, 1 eredeti aláírásokkal, és ügyvédi szárazbélyegzővel ellátott példány átvételét. Jelen szerződésben nem szabályozott kérdésekben a Ptk. adásvételi szerződésekre vonatkozó rendelkezései irányadóak.

Felek jelen szerződést, elolvasás és értelmezés után, mint akaratukkal mindenben megegyezőt, helybenhagyóan írják alá.

Kiskőrös, 2025. január

Kiskőrös Város Önkormányzata képviseletében: Weigand Ablak Kft. képviseletében:

Domonyi László Weigand Antal

polgármester ügyvezető

Eladó Vevő

Az önkormányzati vagyonról, a vagyon hasznosításáról szóló

26/2012. (XII. 19.) önk. rendelet 11. § (2) bekezdés alapján

ellenjegyzem:

dr. Turán Csaba

jegyző

Ügyvédi ellenjegyzés

Alulírott, eljárásra meghatalmazott jogi képviselő, Rádulyné dr. Petrányi Júlia ügyvéd nyilatkozom, és aláírásommal igazolom, hogy jelen okirat mindenben megfelel a hatályos jogszabályi rendelkezéseknek, és szerződő felek kinyilvánított akaratának. Az aláírások valódiságát tanúsítom, és az okiratot ellenjegyzem.

Kiskőrös, 2025. január ………..

Rádulyné dr. Petrányi Júlia ügyvéd

**12. napirend**

A Kiskőrös 2463, 2462 és 2458 hrsz alatti ingatlanok meghatározott tulajdoni hányadának kisajátítása

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** jelezte, hogy a határozat-tervezetben javítás került eszközlésre, mely kiosztásra került a képviselők részére, az előterjesztés szóbeli ismertetésére felkérte **Kutyifa Sándorné Sinkovicz Csilla vagyongazdálkodási referenset.**

**Kutyifa Sándorné Sinkovicz Csilla vagyongazdálkodási referens** elmondta, hogy a Kiskőrös, 2458 hrsz-ú, természetben Kiskőrös, Mészáros L. u. 22. szám alatti ingatlan 21/26-od, a Kiskőrös, 2462 hrsz-ú ingatlan 19/26-od, valamint a Kiskőrös 2463 hrsz-ú, természetben Kiskőrös, Kossuth L. út 19. szám alatti ingatlan 19/26-od arányban Kiskőrös Város Önkormányzata tulajdonát képezi. Az ingatlanokon lévő épületben az Önkormányzat 18 bérlakást üzemeltet, viselve az ingatlannal összefüggő jogokat és kötelezettségeket, az ingatlanok egy funkcionális egységet képeznek. Az Ingatlanok fentieken túlmenő tulajdoni hányada az egykor Kiskőrösön élt Schwarcz család leszármazottainak tulajdonát képezi. Az ingatlantulajdonosok idős izraeli, kanadai, angol állampolgárok, mely tény jelentősen megnehezíti a visszterhes tulajdonjogátruházással összefüggő eljárások lefolytatását. Az Önkormányzat a korábbi években a tulajdonostársak egy részétől a tulajdoni illetőségüket megvásárolta, kettő tulajdonostárs esetében a vételi szándék többszöri alkalommal megküldésre került, azonban az adásvétel nem jött létre. Kettő ingatlantulajdonos lakcíme az ingatlan-nyilvántartásban hiányosan szerepel, elérhetőségükről az Önkormányzatnak nincs tudomása. Az ingatlanokat is magába foglaló területrészen, az Önkormányzat a településrendezési, településfejlesztési céljait az ingatlanok rendezetlen tulajdoni jogállása miatt nem tudja megvalósítani. A kisajátításról szóló törvény lehetőséget biztosít arra, hogy az Önkormányzat kizárólagos tulajdonjogot szerezzen mindhárom ingatlan felett. A Törvény alapján terület- és településrendezés, mint közérdekű cél megvalósítására tekintettel kívánja az Önkormányzat megindítani a kisajátítási eljárást. A város rendezési tervében a ingatlan útként, illetve parkolóként és intézményi területként került kiszabályozásra. A kiszabályozott területfelhasználási célt az Önkormányzat a költségvetési kondíciói függvényében, 2026 és 2036 évek közötti időszakban kívánja megvalósítani. Az ingatlanok, illetve a tulajdoni illetőségek vételárát a kisajátítási eljárásban, egy független igazságügyi szakértő állapítja meg, azonban a Képviselő-testületnek a kisajátítás megindításáról szóló döntésében rendelkeznie kell arról, hogy a vételár megfizetésére a fedezet rendelkezésre áll. A kisajátítási eljárást a Bács-Kiskun Vármegyei Kormányhivatal folytatja le.

**Gmoser István alpolgármester,** a Pénzügyi Bizottság nevében, **Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**10/2025. sz. Képv. test. hat.**

A Kiskőrös 2463, 2462 és 2458 hrsz alatti ingatlanok meghatározott tulajdoni hányadának kisajátítása

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata, a kisajátításról szóló 2007. évi CXXIII. törvény 2. § c) pontja szerinti terület- és településrendezés céljából kisajátítási eljárást kezdeményezzen a Kiskőrös 2458, 2462 és a 2463 hrsz-on nyilvántartott ingatlanok feletti kizárólagos tulajdonjog megszerzése érdekében.
2. egyetért azzal, hogy Kiskőrös Város Önkormányzata az 1. pontban nevesített ingatlanok területén Kiskőrös város Helyi Építési Szabályzatáról és Szabályozási Tervéről szóló 18/2015. (IX. 10.) önk. rendelet 1. mellékletének C4 és D4 tervlapján kiszabályozott utat, parkolót és intézményi épületet építsen 2026 és 2036 évek közötti időszakban.
3. nyilatkozik arra vonatkozóan, hogy a 2025. évi költségvetésében a kártalanításhoz szükséges fedezet rendelkezésre állását biztosítja.
4. felhatalmazza a polgármestert a kisajátítási eljárás megindítására/lefolytatására, az eljárással összefüggő jognyilatkozatok aláírására.

**Felelős:** polgármester

**Határidő:** azonnal

**13. napirend**

INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK

**Domonyi László polgármester** elmondta, hogy 2025. január 22. napján a Magyar Kultúra Napja alkalmából 18.00 órakor a Kiskőrösi SZÓ-LA-M Alapfokú Művészeti Iskolában ünnepi hangverseny kerül megrendezésre. Mindenkit szeretettel várnak.

A továbbiakban tájékoztatta a lakosságot, hogy 2025. Február 1-jén reggel 7 órától megrendezésre kerül a IX. Városi Disznótor Kiskőrösön a Pozsonyi utca elején a Pátria épülete mellett, a Kiskőrösi Gazdakör Egyesület, valamint Kiskőrös Város Önkormányzata szervezésében. 7 órakor kezdődik a pörkölés és bontás böllérek irányításával, napközben történik a feldolgozás és a hagyományos disznótoros ételek elkészítése. Kóstolói támogatói jegy a helyszínen vásárolható, 18 órakor disznótoros vacsora a Művelődési Központban, a vacsorajegy 10.000 Ft/fő.

A polgármester elmondta, hogy a Házasság hete programsorozat keretében február 11-én és február 15-én a kiskőrösi keresztény gyülekezetek szervezésében egy olyan vacsorára hívják a házaspárokat, melynek során a kitűnő ételek mellett játékos feladatok és lelki tartalmak várják az érdeklődőket. A vacsorák időpontja 18 óra, helyszíne a La’ Róna bisztró és borbár. Jelentkezni az evangélikus lelkészi hivatalban, a részvételi hozzájárulás befizetésével lehet.

**Domonyi László polgármester** az MVM tájékoztatása szerint elmondta, hogy 2025.02.01-től a Kiskőrösi Posta épületében működik tovább az ügyfélkiszolgálás a térség lakosai számára- mind villamosenergia, mind földgáz egyetemes szolgáltatás vonatkozásában. A postai fiókirodában az MVM munkatársai keddenként 14:00-18:00 óráig, csütörtökönként 8:00-12:00 óráig személyesen állnak majd az ügyfelek rendelkezésére. Az ügyintézéssel kapcsolatos változásokról az ügyfeleket folyamatosan tájékoztatják a www.mvmnext.hu oldalon, az ügyfélszolgálati irodákban kihelyezett plakátokon és az MVM Next applikáción keresztül.

**Filus Tibor** **képviselő** tájékoztatta a lakosságot, hogy az elmúlt napokban a Piac téren forgalmi rend változás történt, kérte, hogy mindenki figyelmesen közlekedjen a jövőben.

Jelezte a sportolóknak, hogy a Szabadidőparkban a kosárlabda palánkok kihelyezésre kerültek, már használhatják a fiatalok. Megköszönte a Kőrösszolg Kft.-nek a kihelyezést, kérte, hogy mindenki rendeltetésszerűen használja az eszközöket.

Tudomása szerint a Záportározónál egy magáningatlan megvásárlásra került, ahol már munkálatok folynak, afelől érdeklődött, hogy mit tud erről az Önkormányzat, hogy kerül kialakításra a kapurész.

Jelezte, hogy a Záportározó minden része be van kamerázva, felvételek készülnek, ismét autóval mentek rá a futópályára. Kérte az Önkormányzatot, hogy a Rendőrséggel vegye fel a kapcsolatot, felkérte a lakosságot, hogy tartózkodjon az ilyen megnyilvánulásokról.

A továbbiakban a Revaló Pál Sporttelepen található Labdarúgó Klubháznál kihelyezett napelem felől érdeklődött, milyen beruházásból sikerült ezt megvalósítani, mennyire szolgálja a Klubház fenntartását.

**Domonyi László polgármester** az elhangzottakra reagálva elmondta, hogy a Labdarúgó Klubházra feltett napelem kizárólag a székház üzemeltetésére alkalmas, ez megtakarítást jelent majd a jövőben az Önkormányzatnak.

A Záportározó mellett említett beruházásnál a telephely kijelölése történt meg, az új tulajdonos a saját területét teljesen szabályosan feltölti, földmérővel kiméretve elkeríti a területét mindent leegyeztetve az Önkormányzattal, kérésünkre megfelelő kerítést fog kiépíteni.

**Szedmák Tamás képviselő** elmondta, hogy az MVM-nél körülményes az ügyintézés, mert nincs ügyfélfogadás vállalkozók részére, csak magánszemélyeknek, afelől érdeklődött, hogy ez változik e a jövőben.

Elmondta, hogy 40-es táblák kerültek kihelyezésre az új vasutat érintő munkálatok miatt, az építők tájékoztatása szerint a földmunkák jelentős része elkészült, afelől érdeklődött, hogy lesz-e lehetőség a jövőben ennek a sebességkorlátozás feloldására.

Az új vasútállomásnál megvalósításra kerülő parkosítással, zöldterület rendezéssel kapcsolatosan konzultál- e az Önkormányzat városképi szempontból.

A Bánffy utcában van egy nagy zöld terület, afelől érdeklődött, hogy mi lesz ezzel a területtel a jövőben.

**Domonyi László polgármester** az MVM ügyfélfogadásáról válaszában elmondta, hogy annyit tud amennyit korábban elmondott, majd rákérdeznek, hogy vállalkozókat segítve van- e lehetőség ügyfélfogadásra.

Az Izsáki úti 40-es táblákkal kapcsolatosan a Magyar Közutat kell megkérdezni, hogy mi várható a jövőben.

Az új vasútállomás beruházással kapcsolatosan mindent egyeztetnek egymással, várják, hogy tavasszal milyen növényeket helyeznek el, még lesznek kisebb építkezések, ezeket is előzetesen egyeztetik.

A Bánffy utcai terület fontos része volt a fejlesztésnek, egyelőre nem tudnak semmit, ameddig az építkezés le nem zárul.

További hozzászólás nem volt, így **Domonyi László polgármester** az ülést 15:10 órakor bezárta.

Kmf.

Domonyi László dr. Turán Csaba

polgármester jegyző